Amb la finalitat de facilitar espais formatius per a famílies en els centres educatius, us presentem la següent proposta formativa sobre com educar perquè el descans sigui reparador i contribueixi a l'èxit escolar.
Se suggereix coordinar els continguts d'aquesta formació per a pares i mares amb els continguts de l'acció tutorial dels alumnes, per tal que famílies i alumnes treballin el tema conjuntament, per millorar així la continuïtat i la coherència educativa entre l'escola i les famílies.
Cal un espai per poder treballar en petits grups.
L'aula ha de disposar d'un ordinador amb connexió a Internet i d'un projector.
El dinamitzador presenta el tema i explica als participants els objectius de la sessió:
Veure el vídeo Descans i rendiment escolar, en què el doctor Santiago Garcia Tornel exposa la necessitat d'un bon descans perquè els infants puguin compensar l'esforç diari i recarregar l'energia per recuperar l'equilibri físic i psíquic, imprescindible per assolir l'èxit escolar.
El dinamitzador ha de procurar que surtin idees clau com:
Si el grup és nombrós s'organitzaran petits grups en els quals un participant farà de portaveu.
Veure el vídeo El son en els adolescents, en què el doctor Javier Albares explica que el nombre d'hores que dormen els adolescents influeix en el desenvolupament del cervell i en el rendiment escolar.
El dinamitzador intentarà que surtin idees clau com ara:
Si el grup és nombrós, s'organitzaran petits grups en els quals un pare o una mare farà de portaveu.
L'activitat acaba amb una síntesi de les reflexions més destacades aportades pels assistents.
El dinamitzador explicarà l' enquesta d'autoconeixement per a pares i mares sobre el tema del descans i la passarà a tots els assistents, que l'han de contestar individualment.
Full de valoració individual i proposta d'aplicació de la sessió ( Fitxa Full de reflexió de la sessió ).
Abans de finalitzar la sessió, es repartirà un full als participants amb una proposta d'observació de les hores que els seus fills dediquen, al llarg de la setmana, a diferents activitats així com a descansar.
El resultat d'aquesta observació es treballarà a la sessió d'aprofundiment.
Reflexió de la pròpia pràctica familiar
El plantejament d'aquesta activitat partirà dels resultats de la proposta d'observació que els pares havien de fer al llarg d'una setmana.
En el cas que un participant no l'hagi fet o que aquesta sigui la primera sessió que fa sobre el tema, els continguts que es tractaran li serviran d'orientació.
La persona que dinamitza la sessió plantejarà, a partir de les dades recollides pels participants, les tasques següents:
Per ajudar els grups a valorar les pròpies observacions, el dinamitzador repartirà un full a cada participant, en què es poden veure uns gràfics diferenciats per edats, que recullen una distribució horària de les activitats diàries dels fills: alimentació / escola / higiene / temps lliure / joc en família / son / lectura (vegeu Annex 3 ).
Cada participant podrà comparar els seus resultats amb les dades dels gràfics donats.
Quines consideracions hauríem de tenir en compte per aconseguir que els fills tinguin el temps de descans adequat?
Els portaveus dels grups recolliran i exposaran les seves aportacions ( Fitxa Activitat grups ).
Idees clau a tenir en compte per afavorir el descans dels fills
L'activitat finalitza amb una síntesi de les reflexions més destacades aportades pels assistents.
Donar a les famílies una relació d'actuacions possibles (vegeu Annex 4 ), relacionades amb els continguts que es van tractar a la sessió de sensibilització respecte al son i el descans dels fills.
A. Actuacions afavoridores de descans per als fills, adequades a l'edat.
B. Actuacions que no afavoreixen el seu descans.
Els participants, individualment o en grup, han de decidir a quina llista han d'anar les actuacions que es proposen.
La persona que dinamitza té la solució:
Entre tots es comenten els resultats i, posteriorment, la persona que dinamitza la sessió plantejarà les tasques següents:
Els portaveus dels grups recolliran i exposaran les aportacions ( Fitxa Activitat grups ).
Es reparteix a cada grup la primera part d'una de les converses que es troben a l'apartat corresponent del tema.
En les converses, un pare o una mare planteja un problema amb el seu fill o filla.
Pares i mares de cada grup han de trobar la resposta que consideren més adequada per tractar les situacions plantejades.
Posteriorment, la resta d'assistents la comentaran i el dinamitzador proposarà que pensin en situacions quotidianes, en com reaccionarien ells davant la mateixa situació, en què creuen que farien els seus fills, etc. El dinamitzador llegirà la proposta que s'ofereix a la pàgina web.
Per finalitzar l'activitat es passarà un full amb les orientacions sobre el tema que s'ha treballat.
Full de valoració individual i proposta d'aplicació de la sessió ( Fitxa Activitat grups ).
En aquesta activitat, els assistents han de concretar les idees que els han semblat més interessants durant la sessió.
També han d'indicar quines idees treballades es comprometen a portar a la pràctica amb els fills i filles.